OpenLLM-France/wikimedia huggingface dataset:
# Eil loden — XVII.

| ◄ Eun oferen c’hresian. — Ar vodaden divezan en Kaxton : prezegen gaer arc’heskob Pariz | Prozision ar vugale : 10.000 bugel regennet | War rôk ! — Kalonad eur zellerez ► |
Tapet ganimp hon meren, ec’h eomp dioustu en gwetur evit mont d’ober eun dro da bark al loened iskis, eun dra c’hoaz ha n’heller ket mont da Londrez hep mont d’hen gwelet : pinvikoc’h ê ha dreist-oll gwelloc’h dalc’het evit hini koad Boulogn, en Pariz.
Ne fell ket d’imp, avat, ec’h afe hon oll indervez gant ar valeaden-ze. Eun all hon deus d’ober hag a gomzo kalz muioc’h ouz hon c’halon : c’hoant ’zo ganimp da welet ar vugale a ra pemzek mil anê eur prozision emberr d’abarde. N’omp ket ’vit tapout da welet ’nê o tremen en renk dre ar ruio, penegwir e tleont ober o zro etre 3 h. ha 4 h. : mes, o vean ma n’ê ket bet lezet kezeg hon gwetur da dermal, ec’h arruomp kent ma teu ar vugale e-mêz eus an iliz veur, ha kemeret ê ganimp al lec’h gwellan evit ma paro hon daoulagad war bep tra.
Mes laret dioustu pez a c’hoarve neuze e vefe lakat an alar rôk ar c’hilhoro : red ê d’in rei da c’hoût da gentan penôs ê bet kont gant ar prozizion an neus bet digaset ar vugale d’an iliz veur.
Goulet am eus gant heman, goulet am eus gant henhont, ha lennet ’meus eur pennad skrid hir-hir en eur gazeten vras hanvet an Daily Telegraph, ha gouzout a ran reiz, breman, pez a zo bet c’hoarveet ha penôs. Ha gant aon ne ve tamallet d’in ec’h an da livan gevier war digare rei muioc’h a dro d’eur lid katolik, e fell d’in laret ec’h ê protestant ar gazeten he deus roet d’in ar peurvuian eus an doareo.
En berr ha berr, setu aman ar pez am eus kavet enni. Aboe ma oa bet grêt jubile ar rouanez Viktoria er bla 1887, ne oa ket bet gwelet en Londrez eur vodaden vugale ken bras hag an hini a wel an nen hirie etre kreiste ha taer heur war gê Viktoria : lar a rafe an nen, en gwirione, eur vodaden verien. Koulskoude n’ê ket c’hoaz 1 heur ha ne dleer mont war rôk nemet da div heur hanter. Mes kement a vugale gatolik (15,000) o deus roet o hano, ken n’hello ket ouspenn an diw drederen anê kavout lec’h er gatedral. Setu perak ê bet digaset abret pep rummad gant o mestro pe o mestrezed skol : seul vui ma vefont tostoc’h da benn arôk, seul vui e vo gwelloc’h o doare. Bep mac’h arruont, e kemeront o renk ha ’benn diw heur hanter, ec’h a gante eun hanter-lê, daoust d’ê da vean en diw linen, unan a bep tu d’an hent, ha da vont daou ha daou e pep linen. Nan, n’ê ket ar sort treo evit mont en spered an den, mar n’int ket bet laket ennan gant an daoulagad (siouaz ! siouaz ! evidon). Ha pez a roe c’hoaz muioc’h a dudi d’ar zellerien, e oa an amzer : kaer dispar, ’vel ne weler ket alies en Londrez. An oabl a zo kazi digoumoul hag an heol a splann en e gaeran, epad mac’h a e vanno da rei eul liw arc’hant d’ar plego a ra an ezen war dour ar ster vras. Ar gwe, int, a zo krog darn eus o barro da zougen ar gwiskamant alaouret gant al liw aour a zigas d’ê a ze da de an diskar amzer.
# En bered ar barouz

| ◄ Nozwejo evel gwechall, e tal an tan | En bered ar barouz | Gouel an Holl-Zent hag an Anaon ► |
* Hed-ha-hed ar wenojen a zo ’tre ar beio,
* D’ar c’houlz ma vera an de ha ma koue an delio,
* Elec’h ’ve bet douaret mignoned ha re-all,
* Na vad a ra d’ar c’hristen tremen ’vit hunvreal !
* Er paroujo tro-war-dro, ar glaz noz a zone,
* Ha mouez klemmus ar c’hleier ’us d’am fen ’dremene.
* An awel ive, sioulik, en beg eun ivinen
* A drouze gwech ha gwechall, henvel ouz eur beden.
* Ma unan-pen er vered, etouez an holl veio,
* Kempennet brao ha warne, du-man, du hont, bleunio,
* Kroajo du ha kroajo gwen, mein-be eus ar c’haeran,
* En em laris evelhen : « Me ive ’deuy aman !
* » Aman pe ’n eur vered-all, eun de me ’diskwizo !
* » Ma ne varv ket ma ine, ma c’hort paour a deuio
* » Da ’n em distagan dioutan, ha neuze ’vo kaset
* » D’an douar santel ive !… Pegoulz ? Nouvean ket !
* » Ha dont a raio neuze mignoned ’us dean
* » Da bedi ’wit ma ine, da bedi ’n eur ouelan ?
* » Siouaz, pa ve marv an den, ’ve buhan ankoueet,
* » Koulskoude ’zo mignoned ha nan ankoueont ket !
* « Ya bean a zo eur vro, elec’h ne diwan ket
* « Ar louzaouen disprizet er bed-man anveet,
* « He hano ingratiri ; louzaouen an ankouad,
* « Ar vro-ze eo an Nenvo, elec’h man ti hon Zad !.. »
* Setu perak, en noz-ze , ’n eur vale er vered,
* ’Neur zellet ouz ar beio, e laris em spered :
* « Nag a ine paour a zo dilezet hag ankouet !
* « Ewit pedi ewite, ne junt daouarn ebet. »
* Hag e-keit ma tremene war eskel an awel,
* Mouez ar glas-noz, a zone, du-hont, en tourio pell,
* E-keit ha ma hirvoude an awel ’beg ar gwe,
* ’Wit an Anaon, da Zoue, eur beden me ’gase.
# En den iouank hag en den dimeet - 1 - En den iouank

| ◄ Er handerw fal | En dén iouank hag en dén diméet - 1 - En dén iouank | En den iouank hag en dén dimeet - 2 - En dén diméet  ► |
* 1. — « E tan mé ag er hoed, men dous, — a gleuet un estik (bis),
* Ar ur barig spern guérin guen, é kanein er muzik.
* 2. — « Ha ean e gan hag e ziskan — hag e lar dré é boz :
* Kousket, kousket, tudigueu iouank, keméret hou repoz.
* 3 — « Guir mat e laré en estik, — ya, guir mat e laré,
* Mœs e neb en dès karanté ne gousk na noz na dé.
* 4. — « E neb en dès guir garanté — ne gousk na dé na noz.
* Rac é galon e zou joéius avel ur bokèt roz.
* 5 — « A pe don arriw ér guér-men — é saillas me halon,
* Rac ér guér-men e mès choéjet me douzig Marion.
* 6. — « Me zou deit ag ér guér, men dous, — aveit gout hou touéré,
* Rac n’hellan quet hou s’ancoéhat, me chonj én oh bamdé.
* 7 — « Etré hou ti ha me hani — ’hès tair léau mesulet,
* N’mès chet lakeit un ér-horloj eit donet t’hou kuélet.
* 8. — « E nemh em guélé é tonet — e gredé é neijen,
* Nepas, nepas ne neijen quet, mœz kerhet mate hren.
* 9. — « Digoret t’ein hou tor ; m’en dous, — digoret t’ein hou tor,
* A p’en dé hou kuélan karret e houlen hi digor.
* 10. — — « Me ne zigorein quet m’en dor — d’er hours men ag en noz :
* Sonet é déja uneg-ér, touchand é ma kreiz-noz.
* 11. — « Sonet é déja uneg-ér, — touchand é ma kreiz-noz : »
* Mal bras é d’oh monet d’er guér de guemér hou repoz.
* 12. — « E han d’er guér, men dous Marion — mœz ne repozein quet :
* Rac me spered e zou diés, me halon ankinet.
* 13. — — « Etré hou ti ha me hani — é huélér deu vokèt :
* Unan a nehai zou digor, en aral n’en dé ket.
* 14. — « Unan a nehai zou digor — en aral n’en dé ket.
* Kement-sé e zisko, men dous, penaus n’em haret ket.
# En avarice e zou

| ◄ Bout e zou seih péhèd | En avarice e zou | Er péhèd bocennus ► |
* En avarice e zou ur garanté rai vras
* Doh en eur, en argand, doh er madeu e bas ;
* Un avar ne labour meit de dolpein madeu,
* Ha ne chonj noz ha dé meit a gresquein é dreu.
* Quêntoh aveit dispign ur blanc nag un dinér,
* Un avar e chomou én dristan diovér ;
* Liès en er gùélér, guet er madeu brassan,
* Gronnet a billoteu, é tùein guet en nan.
* Un avar ne chonj quet a salvein é inean ;
* Staguet-é doh en doar, ne sel jamæs en nean :
* En eur hag en argand e zou é lehuiné,
* É galon zou guet-hai ha nepas guet é Zoué.
* Guet eun a vihannat é dreu hag é drezor,
* Doh er peur en dès nan é ma chairret é zor ;
* Ag en dir calettan é ma groeit é galon,
* Hag é zorn ne houi quet gobér en alézon.
* Un avar e rapin a glei hag a zéheu,
* Calz ne vern aveit-hou penaus tolpein madeu ;
* Mar da treu en nessan ur huéh én é drezor,
* Mont e hra d’en ihuern quêntoh eid ou daccor,
* Doh en treu ag en doar distaguamb hur halon ;
* Revé m’hun nès en tu groamb d’er peur alézon ;
* Hag eit madeu distér en hur bou dispriset
* Ni vou de virhuiquin én nean recompancet.
* J. G.
# En den iouank hag en den dimeet - 2 - En den dimeet

| ◄ En dén iouank hag en dén diméet - 1 - En dén iouank | En dén iouank hag en dén diméet - 2 - En dén diméet | Er melinér iouank  ► |
* 1. — Disul vitin pe oen sauet, — ma oé daibret me leign,
* Mé monet d’hobér ur balé, — ur pourmen ém jardrin.
* 2. — Mé monet d’hobér ur balé, — ur pourmen ém jardrin,
* Ha me gavas un einig rous, — ar ur bar é kanein.
* 3. — En einig-sé, ar é varig, — joéius-kaër e gané,
* Ha mé, é chonjal em iouankis, — ha mé me huanadé.
* 4. — Ean oueit ha laret : « Dén iouank, — perac é huanadet ?
* Ha hui e huès poén a galon, — pé tremant poén a spred. »
* 5. — — Mé ne mès chet poén a galon, — naren, na poén a spred :
* Ouilein e hran d’em iouankis, — d’em iouankis kolet.
* 6. — Kerhet hui enta einig rous, — ha pe huès diwaskel,
* De glah d’ein-mé me iouankis, — hoah ur huéh kent meruel,
* 7. — Ha me rei d’oh, aveit hou poén, — er péh e garehèt,
* Me rei d’oh hag eur hag argand, — en dra e larehèt.
* 8. — Dalhet guet-n-oh, dénig iouank, — hou argand hag hou eur :
* Ol en dané ag er bed men — ne rant ket er boneur.
* 9. — Er iouankis zou un dra kaër — er haëran zou èr bed,
* Mœz er huéh mé tér ag er hol, — n’hellér mui er havet.
# En da Spered

* War an dachen an noz a red,
* Tavet eo an emgann stard ;
* Petra ’dremen en da spered
* Du-hont o paour kêz soudard ?
* — Me ’zonj em amzer dremenet,
* Evurus ha leun a beoc’h :
* Bro, kerent, pried, mignoned,
* Bepred ma zonj ’zo ganeoc’h !
* En eur c’haloupat ar mor braz,
* Er-maez pe tostik d’an ôd,
* E risk ar splujer pe ar Raz,
* Petra ’zonjez, martolod ?
* — Ma hunvre ’nij du-hont a bell,
* A-dreist an douriou treitour ;
* Em spered, pried ha bugel,
* M’o gwel, ’vel ’n eur melezour !
* Harluet pell-pell diouz da Vro.
* Trec’het gant an Almaned,
* Prizonier, eun da stumm garo,
* Petra ’zo en da spered ?
* — Me ’zonj abaoe meur a viz,
* A-hed ma buhez kalet,
* En deiz ma teuin war ma c’hiz
* Daved ma Bro venniget !
* E-barz da wele a anken,
* Da izili gouliet,
* Pe zonj a dremen en da benn,
* Soudard gloazet, morlivet ?
* — Me ’zonj ma yec’hed dam-varo
* Ne vo biken en distro,
* Hag a-raok pignat d’am gwir Vro,
* D’am zud me ’lar : Kenavo !
Eostig Kerinek
# En dal a Bléren

| ◄ Karanté er Vretonnèd doh ou bro | En dal a Bléren | Lièr d’en eutru Rieu ► |
* É borh Pléren, é hès un dal
* Péhani n’en dès ket é bar ;
* Ne vehé ket kavet un al
* Èl Job ér puar horn ag en doar.
* Job a houér kement tra zo bet
* A houdé kand vlai ér barrès ;
* Pihue zo marv ha pihue zo gannet,
* Job el laro d’oh én é ès.
* Mar fari en eutru Person
* Én ul larèt é overen :
* — Ne ya ket en treu a fæçon,
* A chonjo Job en dal aben.
* Kerclous èl en eutru Curé,
* Job a houér larèt katechen ;
* Hag, hemb fari, d’er vugalé,
* De chair-noz, é tisk el lézen.
* Hoér erbet ne lar pedenneu
* Kement èl Job er heih peur dal ;
* Hag, aveit kannein gùerzenneu,
* Èl Job ne gavér ket un al.
* D’er gouyan, é korn en hulèd,
* Dén, èl Job, ne lar un histoér :
* Ar en diaul, er bolbigeannet,
* Ean a houér ré hir ha ré bér.
* D’en han, mar det d’er pardonneu,
* Hui a gavo Job, hemb arvar.
* En dud hum zastnm d’er cheleu
* Hag a lar : n’en dès ket é bar.
# Evit goueliou mis C’huevrer

| ◄ Da vouel an hano sacr a Jesus | Evit goueliou mis C’huevrer | Evit goueliou mis Meurs ► |
Da vouel ar Chandelour, en eil deiz eus ar mis, e quemerrot Gousperou ar Verc’hes gant ar pes so ama varlerc’h.
| V/. Simeon a recevas ur respont digant ar Speret Santel. R/. Penaus ne varvse quet, n’en divize guelet da guenta Jesus-Christ. | V/. Responsum accepit Simeon à Spiritu Sancto. R/. Non visurum se mortem, nisi videret Christum Dominum. |
| Hirio e deveus ar Verc’hes glorius Vari presantet ar buguel Jesus en templ, ha Simeon ramplisset eus ar Speret-Santel, en deveus-en quemeret etre he zivrec’h, o renta graçou ha benedictionou da Zoue da virviquen. | HOdiè beata Virgo Maria puerum Jesum præsentavit in templo ; et Simeon repletus Spiritu Sancto, accepit eum in ulnas suas, et benedixit Deum in æternum. |
| Pedomp Doue. O Va Doue oll galloudec hac eternel, ni a supli humblamant ho majesie (evel ma ê bet hirio presantet en templ ho Map unic gant ar substanç eus hor c’hic o veza en em c’hreat den eveldomp), ma plijo gueneoc’h presantet deoc’h gant ur galon pur ha neat diouz peb pec’het dre ho memes Map unic Jesus-Christ hon Autrou , etc. | Oremus. OMnipotens sempiterne Deus, majesiatem tuam supplices exoramus, ut sicut unigenitus Filius tuus hodiernâ die cum nostræ carnis substantiâ in templo est præsentatus, ità nos facias purificatis tibi mentibus præsentari. Per, etc. |
Da vouel santes Agatha, guerches ha merzeres, er pempet eus ar mis-ma, quemerit ar pevar Salm guenta eus a C’housperou ar Sul, hac evit pempet, ar Salm diveza a C’housperou ar Verc’hes. Da vouel sant Mathias, pehini a vez peurvuia er pevare devez varnuguent a vis C’huevreur, e leverrot Gousperou an Ebestel het-a-het gant an Oræson-ma.
| Oremus. DEus, qui beatum Matthiam Apostolorum tuorum collegio sociâsti ; tribue, quæsumus, ut ejus interventione, tuæ circà nos pietatis semper viscera sentiamus. Per Dominum nostrum Jesum-Christum Filium tuum, qui tecum vivit et regnat in unitate Spiritùs Sancti, Deus ; Per omnia sæcula sæculorum. Amen. | Pedomp Doue. O Va Doue, pehini hoc’h eus quemeret sant Mathias en renq hoc’h Ebestel ; grit, ni ho supli, dre voyen he intercession, ma santimp erfad hoc’h eus ato antraillou a drugarez en hon andret. Dre hon Autrou J.-C., etc. |
# Evit benediccion ar Sacramant

Oberennoù damheñvel pe handelvoù all zo ivez, gwelout Adoromp oll Jesus-Christ er Sacramant.
| ◄ Var ar memes sujet | Evit benediccion ar Sacramant | Var ar memes sujet ► |
* Adoromp oll Jesus-Christ èr Sacramant,
* ha gant guir feiz credomp oll ema presant :
* Ma vo hor c’halonou qercouls ac hor moueziou
* Unisset assambles da veuli hon Autrou,
* Da veuli hon Autrou.
* Vit hor mezur ha rei ar vues deom-ni,
* O va Jesus ! ez oc’h ebars èn Hosti :
* Carguit hor c’halonou à gonsolacion,
* O rêi bremâ deomp oll ho penediccion,
* Ho penediccion.
* GOUDE AR VENEDICCION.
* Æles, testou eus eur c’hraç qer precius,
* Hon sicourit da drugarecat Jesus ;
* Rentit evidomp oll henor d’ê Vajeste,
* Epad an oll amzer hac èn eternite,
* Hac èn eternite.
# Evit beva gant levenez

| ◄ Selaou ma breur ker | Evit beva gant levenez | Diviz etre ar sent hag an dud ► |
* Evit beva gant levenez
* N’eus ket ezomm aour na perlez ;
* Nag eur c’hastell a ve savet
* E gern betek bro ar stered
* Dindan ar soul en eul lochenn,
* Ar paour a c’holl c’hoarzin laouen :
* Evit beva gant levenez,
* Karit Jezuz hag ar Werc’hez.
* Evit beva gant levenez
* N’eus ket ezomm aour na perlez ;
* Hag ho pefe holl vel leve
* Leon ha Treger ha Kerne,
* Gant ho tanvez ne brenfet ket
* Eun hanter-devez eurusted :
* Evit beva gant levenez,
* Karit Jezuz hag ar Werc’hez.
* Evit beva gant levenez
* N’eus ket ezomm aour na perlez ;
* Kalon an den, a zo c’hoantus,
* P’en deus bet gwenn, e c’houlen ruz,
* Pa ve sec’hour e c’houlen glao…
* Eun dra benag a vank atao :
* Evit beva gant levenez,
* Karit Jezuz hag ar Werc’hez.
* Evit beva gant levenez
* Karit Jezuz hag ar Werc’hez.
* Eurus, Eurus eo an hini
* Zo da Jezuz ha da Vari ;
* Gant Jezuz hag e Vamm Santel
* Mad eo beva, dous eo mervel :
* Evit beva gant levenez,
* Karit Jezuz hag ar Werc’hez.
# Evit elumi carantez Jesus goude ar gommunion

| ◄ Un eil seurt actou goude ar gommunion | Evit elumi carantez Jesus goude ar gommunion | Evit en em entreteni gant Jesus goude ar gommunion ► |
Jesus en hor c’halon mui-ouz-vui goude ar gommunion santel. Var ton guers ar Gananeen.
| O Va Jesus, ra viot meulet Epad an oll eternite, Da veza deut hirio d’am guelet Gant quement a humilite ; Ra viot enoret, va Jesus, Er sacramant eus an auter Da veza bet quen trugarezus Em andret, ha me quen dister. Me garre ven capabl da zisquez, O va Jesus ! en hoc’h andret Eus va c’halon an anaoudeguez Dre ur garantez vras meurbet : Guerc’hes Vari, hac oll Sænt eûrus, Ha c’houi oll Ælez benniguet, Ma secourit da garet Jesus Ha d’he veul[i] diouz ma ê dleet. Evit Jesus ar bed a lesan, Rac ne d’eo nemet un drompler ; Da Jesus eo en em adressan, Jesus a ra va oll douçder : Jesus a so scrifet em ene ; | Gravet ê Jesus em c’halon ; Jesus a so brema guenê-me, Ha ne quitat quet ac’hanon. Hep va Jesus netra ne garan, Jesus eo va mad souveren ; Jesus epquen eo a zesiran Da chom bepret enon da ren : Jesus [so va] c’honsolation, Jesus eo va rejouissanç, Jesus eo en peb affliction Va refuj ha va oll fizianç Jesus epquen eo va c’harantez, Jesus eo pried va ene ; Va Jesus hervez he volontez A zisposo ac’hanon-me ; Da Jesus oun ha dezan vezin, Ne zispartiin quet diouz Jesus ; Jesus atô queit ha ma vevin, Vezo ma zensor precius. O va Jesus leun a drugarez, Ouzoc’h em izom e clemmin ; Va Jesus em oll sempladurez, |
| C’houi d’am sicour a c’houlennin ; C’houi eo va nerz em infirmite ; Нас eus va olladversourien Е trec’hin an importunite, О va Jesus, dre ho moyen. О va Jesus, me [a] gred enoc’h ; Me esper enoc’h, va Jezus ; | Me ho car hac ho caro pelloc’h, Gant hoc’h asistanç vertuzus ; Ra vezo consumet va c’halon Dre garanrez en hoc’h andret , Na zeuin, va Jesus, en nep fæçon Da zisplijout deoc’h mui nepret. Amen. |
* ↑ Moullet : -lit.
* ↑ Moullet : va so.
* ↑ Moullet : ha.
# Evit excita da garet Jesus

| ◄ Un desir bras d’en em unissa gant hor Salver | Evit excita da garet Jesus | Avis goude ar gommunion ► |
Jesus en poent ar gommunion ha da bep poent. Var an ear gallec : O Dieu, que douce est la pensée.
| JEsus, he-mâ eo ar guer charmant ! Ha draou so enna comprenet ! Leun eo eus ar gontantamant A so quz tud ar bed cuzet. Jesus eo va laouenidiguez Ha na zesiran nemerta ; Va c’halon en peb tristidiguez, A guel he flijadur ennna. Penaus, va Jesus, e ve | possibl E ve nep calon ouzoc’h ien ? Ah ! mar deus nicun quen insansibl ? Va hini-me ne vêt biquen. Pa vez ur c’halon deoc’h, va Jesus, Hi a so a zouçder carguet ! Hac hen so hini quer maleürus A ell beva hep ho caret ? Perac n’am eus-me an avantaij |
| Da derc’hel-mat hо carantez ! Allas ! va c’halon so quer volaij, Ma ho car a-boan un dervez. Va Jesus, na bermetit pelloc'h Е venn ingrad en hoc’h andret ; Grit ma vezin d'ho craç fideloc’h , Na vanquin jamæs d’o caret. Caromp Jesus ; en hor c’har ivez Quement, ma’z ê deomp en em roet Er sacramant en fin e vuez Evit servijout deomp da voet. Rac-se, va Jesus, ho recevin Er sacramant eus an auter, Evit dre’r voyen-se ma cresquin | Er garantez en ho quenver. М’hо саr‚ va Jesus, hac ho caro; Ha dre ho carantez bepret Е fell d’in souffr betec ar maro Веza evidoc’h goall dretet. Deut, va Jesus , deut em c’halon, Evit m’ho carin mui-ouz-vui, На na zilessot quet ac’hanon Da zont biquen d’hoc’h оffansi. Guerc’hes Vari, va Æl gardien, Oll-Sænt hac oll-Ælez eûrus, Grit ma recevin hep ienien Нас ер neglijanç va Jesus. Amen. |
# Evit en em entreteni gant Jesus goude ar gommunion

| ◄ Evit elumi carantez Jesus goude ar gommunion | Evit en em entreteni gant Jesus goude ar gommunion | Un drede seurt actou goude ar gommunion ► |
Gant hor Salver goude ar gommunion, hac evit discouez hon anaoudeguez vad en he andret da veza en em leset gueneomp er sacramant adorabl eus an Ацter. Var ton Guers ar Samaritanen.
| GOude beza communiet, Me am bez contantamant Oc’h en em veler unisset Gant Jesus er sacramant, Me hen ador har her c’hontempl Me ofr va c’halon dezan, Evit ober eguis un templ Нас ur palæs anezan. Chalmet gant an donediguez Eus va Redamtor divin, Е teu peb laouenidiguez D’am lamet a bep chagrin; Нас е lavaran, va Doue, Va c’hrouer ha va buez, Me so deoc’h a greis va ene, | Ha c’houi so d’in-me ivez. Meulet ra viot, va Salver Da veza instituet Ar sacramant eus an auter, Evit chom gueneomp Ьеpret, Hac evit mezur hon ene Gant ho corf ha gant ho coad ; Ra viot un eternite Meulet ha trugarequeat. Me ho supli, roït ho craçou D’ar re n’oc’h enevont quet, D’hoc’h anaout en taber[na]clou, |
| Evit ma teuint d’ho caret ; Eguis un ermit en ur c’hoat, Ouc’h eno en em guzet : Hac eguis un oan egarad, Ouc’h gueneomp en em leset. O va Jesus ! en guirionez C’houi a so ur pastor mad, Ur pastor leun a garantez Ouz ho tenved quen ingrad ; Ni so bugale dinatur, C’houi un tad leun a druez, Hac a laca ho plijadur Da veza en hon touez. Evellen e teu d’hor guervell, Er sacramant-se cuzet C’houi pere aso en trevell Ha dindan ho peac’h squizet, Deut oll, deut oll davedon-me : Deut oll d’ar gommunion Ha me roï soulaj d’hoc’h ene Ha guir gonsolation. Guir eo pa’z an devotamant D’ho caout er gommunion‚ Em bez cals a soulajamant En peb seurt affliction, Neuse vez æset va speret Hic e teu ho carantez D’am lacat ive d’ho caret | Ha da heul ho polontez. Rас se m’en em rejouisso, Р’em eus quement a sujet, О caout an enor d’o receo Va Redamtor benniguet, Memes diabarz va feultrin, Ha non pas epquen em zi, Evit ma beza quen indin, Е rac’h din ur seurt confi. Na bermetit quet‚ va Jesus, Pa’z in ouzoc’h da dostaat, E ven jamæs quer maleürus D’ho receo en ur goall stad ; Rac nep en deus an assuranç D’ho receo indignamant, А receo memes he setanç, Нас а zebr he jujamant. Р’en em bresantin d’ho panquet, Evel ma’z on quer fragil, Grit ma cacin diouz va speret Peb sonjeson inutil ; Rac d’ar poent ma ho recevomp Eo ret e vemp egaret, Ma na d’eo enoc’h e sonjomp Ha ma na zeuomp d’ho caret. |
| O va Salver! ni so eûrus Ho caout-bu d’hon alvocad ! Hac ho couliou predus A brocur bepret hor mad : Emaoc’h bepret var an auter Offret gant ar veleien, O calmi ho Tad eternel En andret ar bec’herien. O Guerc’hes glorius Vari, Templ an Dreindet adorabl, Ho[r] sicourit da enori Un myster quen admirabl, | Trugar[e]caït ho map Jesus Da veza ennin choumet Gant ur desir carantezus D’en em rei deomp da vouet. Obtenit deomp, Itron santel, Ar c’hraç da dostat outa Gant un devotion fidel, Endra vezimp er bed-ma, Evit, oc’h zisquemeret Alies ha dignamant, Ma’z aïmp d’an evou d’he velet Gueneoc’h eternellamant. Amen. |
* ↑ Moullet : hoc.
* ↑ Moullet : -raca-.
# Evit goueliou Mezeven

| ◄ Evit goueliou mis Ebreul ha mis Maë | Evit goueliou Mezeven | Da vouel sant Ian-Vadezour ► |
Da vouel S. Barnabas, en unnecvet eus ar mis-ma, e leverrot Gousperou an Ebestel gant an Oræson-ma.
| Oremus. DEus, qui nos beati Barnabæ | Pedomp Doue. VA Doue, c’houi pehini a zeu d’hon rejouissa dre ar meri- |
| tou hac an intercession eus hoc’h abostol sant Barnabas ; accordit deomp trugarezusamant dre an donæson eus ho craç, ar faveuriou pere a c’houlennoittp ouzoc’h dreizan. Ore verit hon Autrou , etc. | Apostoli tui meritis et intercessione lætificas ; concede propitius, ut qui tua per eum beneficia poscimus, dono tuæ gratiæ consequamur. Per. |